ming030890/wiki-yue-high-quality huggingface dataset:
環江

環江毛南族自治縣（壯語：Vanzgyangh Mauznamzcuz Swci Yen），係中國廣西壯族自治區河池市轄下嘅一個毛南族自治縣。面積 4572平方千米，人口376311（2009年），其中壯族人口262310，佢佔咗成個縣總人口嘅69.71%（2009年），毛南族人口61919，佢佔咗成個縣總人口嘅16.45%，漢族人口23305，佢佔咗成個縣總人口嘅6.19%，瑤族人口18695，佢佔咗成個縣總人口嘅4.97%，苗族人口4279，佢佔咗成個縣總人口嘅1.14%，仫佬族1437，佢佔咗成個縣總人口嘅0.38%，水族人口1430，佢佔咗成個縣總人口嘅0.38%，布依族人口2222，佢佔咗成個縣總人口嘅0.59%，回族人口103，佢佔咗成個縣總人口嘅0.03%，侗族人口408 23305，佢佔咗成個縣總人口嘅0.11%，滿族人口25，佢佔咗成個縣總人口嘅0.01%，黎族人口39，佢佔咗成個縣總人口嘅0.01%，土家族人口30，佢佔咗成個縣總人口嘅0.01%，彜族人口17，蒙古族人口11，朝鮮族人口3，白族6，畬族1。縣人民政府喺大化鎮。

行政區劃
下轄6個鎮、6個鄉：
鎮：思恩鎮、水源鎮、洛陽鎮、川山鎮、明倫鎮、東興鎮。
鄉：大才鄉、下南鄉、大安鄉、長美鄉、龍巖鄉、馴樂苗族鄉。

物產
礦產：煤、鐵、鉛鋅、錫、滑石。
土特產品：川山涼席、毛南族花竹帽、下南菜牛、毛南紅窖酒、環江香豬、環江香鴨、環江香牛、環江香粳、環江香菇。

旅遊景點
下廟旅遊度假山莊、大才神龍宮、下蘭姻緣洞、川山瑞良旅遊區、長美崖刻、明倫北宋牌坊、下南古墓群。
環帶綱

環帶綱（Clitellata），係環節動物下分嘅一個綱，包括咗蛭（螞蟥）同埋寡毛綱（蚯蚓）等等。佢哋嘅特色係身體上面有一節好似「衫領」噉樣嘅環帶。環帶綱約莫有8000幾個品種。
真褔維篤三世

真褔維篤三世（Bl. Victor III，又譯真褔維克托三世，1026年—1087年9月16號）係羅馬天主教第158任教宗，1086年到1087年在位。
真諾

真諾（葡文：Rodrigo Janot；1956年9月15號—）係巴西法學家，喺巴西米納吉拉斯州嘅比路賀利桑特出世。佢喺2013年至2017年間出任巴西總檢察長。
真褔諾森五世

真褔諾森五世（Bl. Innocent V，又譯真褔依諾增爵五世，1225年—1276年6月22號）係羅馬天主教第185任教宗，1276年在位。
真變態總目

真變態總目（Eumetabola）係昆蟲綱下嘅一個籠統分類。屬呢個總目嘅昆蟲會進行變態嘅過程。
真野亮二

真野亮二（1990年10月12號—）係日本足球員，司職前鋒，效力過町田澤維亞，沼津青藍，及藤枝MYFC。
真褔諾森十一世

真褔諾森十一世（Bl. Innocent XI，又譯真褔依諾增爵十一世，1611年5月16號—1689年8月12號）係羅馬天主教第240任教宗，1676年到1689年在位。
真言宗

真言宗（粵拼：zan1 jin4 zung1），又叫東密（dung1 mat6），係漢傳佛教密宗流派嘅分支，由日本高僧空海喺816年開創，喺日本流行。
真野步

真野步 ，係日本嘅一個女藝人同埋配音員。
科幻新浪潮

科幻新浪潮（New Wave science fiction）係 1960 至 70 年代西方文壇興起嘅科幻改革浪潮。西方數碼朋卡就係喺呢個時期興起嘅。
科幻雜誌

科幻雜誌（sci-fi magazine）顧名思義係雜誌一種，專登科幻文學以至第啲科幻相關嘅資訊。

史
睇埋：科幻史
廿世紀係科幻正式進入全盛嘅時代。隨住科學同科技嘅快速發展，西人愈嚟愈有興趣睇科幻：美國科幻雜誌《Amazing Stories》（粵文翻譯：驚人故仔）喺 1926 年成立，係人類史上第一本專登科幻故仔同講科幻嘢嘅雜誌；而及後嘅 1930 年代開始出現咗大量讚揚當代科技發展嘅科幻作品。
科幻片

科幻片或科學幻想片，電影一種，以虛構科學技術（科幻）爲題材。古仔會講科學技術，點影響人同社會。科幻片裏頭嘅科學理論，現今主流科學界未必接受，好似外星人、外太空、超能力或時間旅行噉。中間成日有技術元素，有飛船、機器人、再造人、星際旅行噉。

文
英文叫science fiction film。
科布多盟

科布多盟（Ховд аймаг）係蒙古一盟，首府科布多。
科幻史

科幻史係指科幻嘅歷史。

起源
有學者認為，遠古時期嘅神話同文學當中經已有一啲類似現代科幻嘅橋段，例如公元 2 世紀嘅古希臘嘅文學創作入面有用到「角色去咗異世界」同外星生命等嘅橋段，不過當時嘅世界仲未有現代科學方法呢回事，所以未有好似現代科幻噉對科學發現作出推想嘅科幻作品。
一般認為，真正算係「科幻」嘅作品源自中世紀後幾個世紀嘅歐洲：17 至 18 世紀嘅歐洲正處於啟蒙時期（Age of Enlightenment）同科學革命（Scientific Revolution）嘅時代，歐洲人開始對科學哲學產生興趣，出現咗「要用科學方法探究自然」（而唔係好似中世紀歐洲噉，視教會為知識嘅主要來源）嘅思潮。例如英國哲學家培根（Francis Bacon）喺 1626 年寫咗本小說，想像一個人類靠科學發現新知識嘅未來社會，俾人指係最早期嘅科幻作品之一；而喺 18 世紀，小說成為咗一種受人認同嘅文學型式，英國作家瑪莉雪萊（Mary Shelley）喺 1818 年出嘅小說《科學怪人》（Frankenstein）等嘅作品為現代英文科幻文學奠定咗基礎。及後 19 世紀尾嘅著名科幻作家 H. G. 威爾斯（H. G. Wells）寫出咗《時光機》（The Time Machine）等嘅重要作品，佢創始咗時間旅行等多條廿一世紀科幻都仲用緊嘅橋，因而俾人稱為科幻界嘅莎士比亞。

廿世紀
廿世紀係科幻正式進入全盛嘅時代。隨住科學同科技嘅快速發展，西人愈嚟愈有興趣睇科幻：美國科幻雜誌《Amazing Stories》（粵文翻譯：驚人故仔）喺 1926 年成立，係人類史上第一本專登科幻故仔同講科幻嘢嘅雜誌；而及後嘅 1930 年代開始出現咗大量讚揚當代科技發展嘅科幻作品。同時，電影同電視等嘅媒體崛起，而呢啲媒體亦都有科幻作品。到咗 1950 年代，廿一世紀見到嘅主要科幻橋段都成嗮形－當時經已有太空歌劇型嘅作品，而且有作品喺度用人類進化、超級士兵同平行世界等嘅橋段；呢啲科幻橋段就算係喺廿一世紀初嘅科幻界都仲具有相當嘅影響力。數碼鬅客呢種科幻美學喺 1960 年代開始出現，並且喺 1980 年代由美國加拿大作家威廉吉森（William Gibson）嘅作品普及化。數碼鬅客嘅成功吸引到科幻作家仿傚同創造出蒸汽鬅客同柴油鬅客等嘅作品類型。另一方面，日本嘅媒體又喺廿世紀中同廿世紀尾興起，日本嘅創作者參考咗西人嘅作品，創出咗多部科幻作品，早期例子有 1954 年嘅科幻電影《哥斯拉》（Godzilla）。
西方同日本嘅科幻作品有好多都取得咗重大嘅成功，呢啲作品令科幻呢種體裁去勻全世界。到咗 2000 年，包括大中華地區在內嘅世界各地都有科幻愛好者同創作者，例如香港都有倪匡等嘅作家寫科幻。
科幻當中嘅武器

科幻當中嘅武器，或者叫未來武器，係指科幻故仔當中有嘅武器：軍事科幻作品成日會想像未來科技所創造嘅武器，例子包括廿世紀科幻當中好出名嘅《星戰》入面嘅激光劍同好多科幻故仔都有嘅死光槍；而比較硬嘅軍事科幻作品仲會思考大規模殺傷性武器（WMD）等嘅課題同相關嘅道德爭議所引起嘅角色衝突。

能量武器
2006 年用激光嚟做焊接
内文：能量武器
能量武器（DEW）泛指靠射出高度集中嘅能量嘅長距離武器。
死光槍：泛指能夠射出能量嚟造成破壞嘅武器，常見於軟科幻；喺多數故仔入面，當一個揸住死光槍嘅人掹雞嗰陣，支槍會射出一束光線，而呢啲光線打中人或者物件就會造成傷害。有啲作品仲會描繪唔同類型嘅死光槍，例如冷凍光係一種常見嘅軟科幻橋段，指俾佢射到會結冰嘅死光，例子可以睇蝙蝠俠漫畫當中嘅奸角急凍人用嘅武器。
聲波武器：指靠射出強勁嘅聲波嚟對目標造成傷害嘅武器；實驗顯示，當一隻老鼠俾 184 dB 嘅聲射到嗰陣，佢嘅肺同肝都會受損，而喺人當中，持續聽到極低頻嘅聲聽 15 分鐘就有可能對腦部組織造成永久嘅影響－聲可以係好有殺傷力嘅武器。
激光武器：激光係指透過某啲特定類型嘅光放大器而產生嘅極強光；呢啲光帶嘅能量可以好勁，勁到可以一嘢射盲人嘅眼，甚至係可以攞嚟做焊接等嘅工作，所以自然有可能攞嚟做武器。廿世紀嘅軟科幻作品好多時會對激光有唔真實嘅描繪，例如激光係光，所以會以光速前進，但軟科幻作品成日將佢哋嗰啲所謂「激光」描繪成以好似一般子彈噉嘅速度前進。比較真實嘅激光武器例子就可以睇吓 RTS 遊戲《終極動員令系列》（C & C）當中嘅美軍用嘅衛星激光武器。
粒子束武器：指內置粒子加速器嘅武器；呢啲武器會用加速器將得原子咁大粒或者再細啲嘅粒子以極高嘅速度（光速咁滯）射向目標，破壞目標嘅原子或者分子結構；原則上，粒子束武器射出嘅粒子帶嘅動能（指物體因為郁動而有嘅能量）可以去到成 109 J 咁高，足以打穿任何已知嘅裝甲或者牆。

WMD
核武造成嘅蘑菇雲；蘑菇雲會喺地面有極大熱能出現嗰陣產生，喺火山爆發嗰時都會見到。
内文：大殺傷力武器
睇埋：末日幻想
大殺傷力武器（WMD，嚟自英文 weapon of mass destruction 嘅簡稱）係指大規模範圍屠殺同破壞毀滅嘅區域戰略武器，有唔少軍事科幻作品都會講及人使用大殺傷力武器嚟導致巨大嘅破壞，表達作者對未來軍事科技能夠達到嘅破壞力嘅不安感。
CBRN：指大殺傷力武器成日會用到嘅四樣嘢：
化學武器（Chemical）：靠某啲化學物質嘅毒性嚟造成傷害嘅武器，例子可以睇沙林毒氣；
生物武器（Biological）：指運用細菌、真菌同埋病毒等有生命嘅嘢對目標造成傷害；
輻射武器（Radiological）：指運用輻射嚟對人體造成傷害嘅武器，或者用輻射污染一笪（對敵人嚟講有價值嘅）地方；
核武（Nuclear）：指靠核反應嚟產生強大能量，引起大規模爆炸嘅武器；核武可以由極少量嘅物質嗰度產生極龐大嘅能量，例如首次正式測試嘅核彈就做到一吓釋放出相當於 20,000 TNT咁勁嘅能量，而喺二戰期間，美軍淨係各用咗一粒核彈就將大半個廣島以及長崎炸咗去，而且核彈造成嘅輻射污染仲搞到有大量嘅軍人同平民生癌症，總共引致數以十萬計嘅軍人同平民傷亡。核武喺廿世紀初都仲純屬科幻嘅內容，例如英國科幻之父 H. G. 威爾斯就喺 1914 年寫咗《受解放嘅世界》呢本小說，內容講到核彈。

其他類型
機甲（片假名：メカ；日羅：meka）：機甲係廿世紀軍事科技上嘅一種構想，指由人類直接操作嚟戰鬥嘅巨型機械，可以但唔一定係人噉嘅形狀。機甲除咗文學同漫畫作品之外，亦都常見於用科幻美學嘅電子遊戲，用意係想俾玩家一嘗揸或者指揮機甲嘅快感。一般嚟講，機甲可以按真實度分類：
軟科幻作品入面嘅機甲通常會比較似人形、由少數幾個角色控制、而且戰鬥力誇張到可以一部打低成支敵軍，例如《變形金剛》就描繪曉由車或者飛機呢啲平凡嘢變身做巨型機械人嘅機甲，而《悍戰太平洋》就有成座大廈咁高、一架可以當一支軍隊嘅巨型機甲。可以睇埋《機動戰士高達》等嘅作品。
硬科幻作品入面嘅機甲就比較真實，通常望落似「有腳嘅坦克車」多過似人形、會大量生產俾軍隊大規模噉採用，而且戰鬥力未至於勁到可以一部打成支敵軍，而係會好似現實世界嘅坦克車或者戰鬥機噉以團隊同有策略嘅方式作戰。例子可以睇科樂美嘅《合金裝備》同 Square Enix 嘅《前線任務》。
電磁軌道炮：指運用電磁力以極高速度射出炮彈嘅炮，電磁軌道炮嘅炮彈通常唔帶炸藥，而係齋靠粒炮彈嘅動能嚟對目標造成傷害。到咗 2020 年，電磁軌道炮經已能夠做到以超過秒速 3 km 嘅速度射出炮彈－相比之下，同期用炸藥能量嚟射出嘅炮彈嘅速度好少可會過到秒速 2 km；不過就算到咗 2010 年代，電磁軌道炮都仲係因為唔夠襟用等嘅原因而未能得到軍隊實際採用。
電磁脈衝（EMP）：指由帶電荷粒子突然好勁噉加速而引起嘅短暫強勁電磁能量脈衝；EMP 所帶嘅能量可以搞到周圍過得到電嘅物體突然間出現強勁嘅電流同加熱，而呢點可以破壞電子架生入面嘅電路－所以 EMP 可以用嚟達到破壞敵軍嘅電子架生嘅效果。科幻故仔成日會講比起現實嘅 EMP 更先進更受控嘅 EMP 俾人攞嚟喺軍事上做干擾嘅用途。
動力服：指一啲人可以著上身嘅機械，用意在於想要提升個人嘅力量同耐力；喺現實世界，呢啲科技可以用嚟幫人搬重嘢或者幫有殘疾嘅人行路等嘅用途。唔少科幻作品都會描繪動力服俾人攞嚟做軍事用途，例如係著住能夠幫人飛天同裝有武器嘅動力服戰鬥，例子可以睇鐵甲奇俠嘅相關漫畫。
太空武器：泛指喺太空戰當中用嘅武器。
反衛星武器（ASAT）：指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。
天基動能武器：源於冷戰時期嘅一種構想；指由人造衛星將一啲物體揼落去一粒行星嘅表面上，用意在於破壞行星表面嘅目標；原則上，天基動能武器可以好勁－天基動能武器揼嘅物體可以以好高角度同速度攻擊目標，所以極難防禦，不過到咗廿一世紀初，因為成本等嘅問題，呢種武器仲係一種構想。順帶一提，因為預想中嘅天基動能武器揼嘅係粗嘅金屬棒，所以呢種武器又有個花名叫「由上帝嗰度嚟嘅棒」。用科幻美學嘅射擊遊戲《Halo》入面就有提到天基動能武器。
科幻文學

科學幻想文學，簡稱科幻文學，係指科幻性質嘅文學。雖然由科幻史嘅角度嚟睇，暫時重未有一個得到所有研究者公認嘅定義標準。一啲可供參考嘅例子有：「科幻小說係描述科學或想像中嘅科學對人類影響嘅小說」、「科幻小說係描繪對象處於未知範疇中嘅小說」。以上定義雖然角度唔同，但科幻小說嘅定義總係反覆出現一啲詞，好似「幻想」、「未來」、「科技」、「人類」、「變化」等。由呢啲關鍵詞可以睇到，科幻小說所涉及嘅範疇總係同人類嘅好奇心、求知慾緊密相連。
科幻小說喺19世紀已經有出名嘅實驗性作品，反映嗰時科學發展對社會同個人造成嘅衝擊所帶來日益強烈嘅矛盾心態。科幻小說嘅種類包括以或真或假嘅想像情節作為主要元素嘅小說，以及以社會未來概念為題材，透過已知嘅科學原理推論作為情節合理化同埋推展方向基礎嘅小說。
石壁水塘

石壁水塘（Shek Pik Reservoir）係香港嘅食水水塘，喺新界大嶼山南大嶼郊野公園，總容量2,446萬立方米（55.15億加侖）。耗資2.5億，用咗8年去起，1963年啟用，啟用後令當時香港嘅存水量增加百分之50。
石壁石刻

石壁石刻（英文：Rock Carvings at Shek Pik）係香港一處青銅時代嘅石刻遺跡，喺大嶼山石壁，1979年做咗香港法定古蹟。
石天

石天（1949年6月17號—2021年9月20號），人稱「天叔」，原名劉偉城，係香港演員、電影導演及制作人。1980年同黃百鳴、麥嘉合組新藝城影業。

生平
1979年，石天同臺灣女演員劉秦雨結婚。
石壆

石壆（粵拼：sek6 bok3）係攔馬路嘅設施，用石屎整，通常用嚟隔開唔同方向嘅行車線，亦可以做路障、防止撞車。
石壁營地

石壁營地，香港營地之一，專畀露營，喺石壁，薑山道側，英文叫Shek Pik Campsite。屬南大嶼郊野公園，行政上歸離島區。營地屬小型，有營位少過二十。水源取自洗手間。歸漁農自然護理署管。
營就近馬路，有停車場，沿薑山道落約莫一百米，宏貝路口有沙嘴巴士站。鳳凰徑第八段亦經呢個路口。
營飲食用得燒烤爐、煮食爐位、檯櫈。有露營平台。着用得晾衫架。廁所要落返去宏貝路口。
石壁監獄

石壁監獄（英文：Shek Pik Prison）係香港懲教署轄下嘅一間高度設防監獄，位於大嶼山石壁水塘道47號，1984年投入服務，收容男性成年犯人。
石壁站

石壁站（壁有傳統讀音，粵拼：sek6 bek3 zaam6；英文：Shibi Station），規劃同施工嗌過官坑站（gun1 haang1 zaam6；英文：Guankeng Station），係廣州地鐵2號綫同7號綫嘅轉車車站，位置喺番禺區石壁街道嘅謝邊公路附近。但兩個月台開放時間都唔一樣，其中2號綫月台喺2010年9月25號開放，而7號綫月台喺2016年12月28號開放。

樓層
呢個站凈得地下嘅三層樓。其中地下一樓係站廳，有票務設施、客務中心同商鋪，同2號綫、7號綫嘅站廳。地下二樓係2號綫同7號綫嘅月台，但兩者冇聯絡通道連埋一齊。雖然車站冇休息室，但廁所喺7號綫月台東北角（女左男右）。

站廳
呢個站嘅站廳喺地下1樓。收費區喺車站南邊。四圍都俾過街通道同埋舖頭圍住嗮。收費區有好多部扶手電梯同樓梯、專用𨋢往返月台都得。

月台
呢個站總共有地底三層樓咁多，其中地底一樓係站廳，有賣票機、客服中心同埋便利店，地底二樓係廣州地鐵2號綫、7號綫月臺，地底三樓係規劃緊嘅佛山地鐵2號綫月台。

商鋪同自助服務
而家嘅石壁站周邊好冷清，所以冇商舖。但係車站入面有自助服務設施畀乘客用，包括咗自動販賣機同埋櫃員機；重有可以畀乘客登記變成廣州地鐵薈嘅會員嚟查獎分、換獎品嘅服務。

出入口
石壁站冚唪唥嘅出入口A出入口A出入口 C出入口C出入口
呢個站一共整咗4個出入口，分別係A、B、C，D。但A、C同B、D各兩個出入口之間嘅免費區唔相連。

規劃
早喺1988年廣州地鐵2號綫規劃時，路線重未延伸到呢個站。1990年代尾，廣州市人民政府考慮到黃沙地區嘅南站因當地交通成日塞車同環境污染嘅問題而揀喺番禺石壁一帶搞重大過廣州火車站，規模重犀利過廣州東站嘅新型火車站，加上1997年嘅地鐵規劃話要將舊2號綫一分為二兼兩邊延長。初期2號綫一分為二時，南段凈延長到後滘站（今日嘅瀝滘站）一帶，但2003年改變咗規劃，鎖定2號綫去到番禺石壁一帶，重話會經過石壁一帶，位置同而家差唔多兼最後確定起呢個站。初期嗌成官坑站。

2號綫
車站喺2007年正式喐手起，同年6月嘅2號綫一分為二工程俾發改委批准咗。直到2010年9月，車站先正式起好。但就快開通時改名做石壁站。

7號綫
2016年5月，路線開始喐手起。初期受到7號綫嘅車廂四改六嘅關係，令原先車站改成起6節車廂嘅結構，車站直到2016年8月起好。

2號綫時期
2010年9月25號，2號綫一分為二後亦開到呢個站。

2號綫同7號綫嘅轉車車站時期
2016年12月28號09:00，7號綫一期開通時，路線亦開到呢度做總站，嗰時開始試營運，直到同日12:00先至開畀人坐車。

出入口
呢個站開通初期凈得A同C兩個出入口，起緊7號綫時又將車站東北角預留嘅出入口位改成站廳，重整多咗幾個出入口位。直到2016年12月28號中午開通7號綫時，車站亦開咗B同D兩個出入口。

利用狀況
從2010年9月25號開通呢個站之後，由於周邊地區未搞開發，令車站得好少人上落。除咗住喺石壁村周邊同轉巴士到都那村啲村民用呢個站上落之外，其它大多數時間都冇乜人上落。直到2016年12月28號中午，由於7號綫開通而變成轉車車站，地鐵方為咗避開廣州南站太多人出入地鐵站同方便畀乘客轉車，就畀多除咗揀廣州南站轉2號綫外嘅另一種揀法。雖然改變咗長期以嚟客流太少嘅情況，但好多時都冇人出入站。

轉車須知
雖然規劃同起緊呢個站時，地鐵方冇事先留低轉車條件，但由於兩者都係相平行，所以站廳都喺同一層樓。轉車方面：
2號綫→7號綫：先坐扶手電梯或行樓梯或坐𨋢上到站廳，再向東北行，到咗有水藍色嘅站廳入面再落去月台就得。
7號綫→2號綫：先坐扶手電梯或行樓梯或坐𨋢上到站廳，再向西南行，到咗有深紅色嘅站廳入面再落去月台就得。

文化牆
石壁站嘅文化牆
呢個站係7號綫一期嘅三個文化站之一，喺站廳位整咗以「痕·跡」做主題嘅文化藝術牆，主要內容以斜到好似棟牆噉嘅岩石同埋水上往返嘅船，及石壁嘅出處，演繹咗屬於石壁特有嘅嶺南水鄉文化。而柱面裝飾係以岩石同船做主體，但凈喺7號綫月台範圍出現，2號綫冇呢樣嘢玩。
石壁道

石壁道（英文：Cliff Road），係香港九龍佐敦嘅一條馬路，由彌敦道開始，去到永星里。
石天欣

石天欣（英文：Tina Shek Tin Yan，1992年10月15號—），係香港藝人，亦係兼職模特兒，2010年到2014年曾經係無綫電視合約藝員。
窩士打郡

窩士打郡（Worcestershire），又名胡車士打郡 、禾車士打郡 、烏士打郡、烏斯特郡、伍斯特郡，係英國一郡，地處英倫西部。郡府同名為窩士打（Worcester）。
窩心餐廳

《窩心餐廳》（韓文：맨도롱또똣，英文：Warm and Cozy），係韓國MBC喺2015年5月13號播嘅連續劇，由朴洪均、金熙元導演同埋洪貞恩、洪美蘭編劇。
窩打老

窩打老，又譯滑鐵盧（法文：Waterloo /watɛʁlo/；華隆文：Waterlô），係比利時華隆布拉邦省嘅一個城市，人口29,315人（2006年）。
1815年呢度發生過一場好出名嘅窩打老戰役（Bataille de Waterloo）戰役，而拿破崙就係喺呢場戰役被惠靈頓公爵同布呂薩元帥帶領嘅聯軍擊敗，搞到渠終身畀人放逐。
窩姆斯議會

窩姆斯議會（Diet of Worms）係神聖羅馬帝國喺1521年1月28號到5月25號喺萊茵河邊鎮仔窩姆斯搞嘅帝國議會，由皇帝卡爾五世主持，會議入面有好多議題，但係最主要係講馬丁路德同宗教改革。

背景
1517年10月31號，馬丁路德喺德國威登堡諸聖堂門口上張貼《九十五條論綱》，引起好大轟動同爭辯。1520年，教皇良十世發咗一篇叫《主起來吧》（Exsurge Domine）嘅訓令，話馬丁路德嘅《九十五條論綱》同埋其他著作有四十一個錯誤。神聖羅馬帝國皇帝卡爾五世於是召見馬丁路德，叫佢放棄或者重申佢嘅觀點。
議會開始之前，薩克遜選侯腓特烈三世要求卡爾五世承諾若果馬丁路德出席會議，佢嘅安全會受到保護，就算佢被判死刑，亦唔可以即刻拉去斬。因為揚胡斯喺1415年被康斯坦茨大公會議判刑後冇耐就被處決。

馬丁路德嘅抗辯
喺1521年4月16號，馬丁路德到達窩姆斯。
喺17號，皇帝卡爾五世嘅代言人約翰埃克問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢喺書中嘅言論。馬丁路德要求議會畀多啲時間佢考慮。於是議會畀佢一日時間，限期為第二日下晝四點。馬丁路德喺當晚祈咗好耐禱。
喺18號，馬丁路德又祈咗好耐禱，又諮詢咗朋友同埋調解人嘅意見，之後就出席議會。
當日埃克再次問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢係書中嘅言論。馬丁路德就話佢只會接受《聖經》嘅權威，而唔接受教皇同埋議會嘅權威，因為兩者之間有矛盾。據傳馬丁路德回應佢話：
除非議會用《聖經》嘅證據或冇得辯駁嘅理由令我折服（因為我既唔相信教皇，亦唔相信議會單獨嘅理據，因為眾所周知，佢哋成日犯錯，自相矛盾），否則我就只會受我引用嘅聖經約束，我嘅良心被上帝嘅話所限。我唔可以亦唔會收返任何一句話，因為咁樣違背良心係唔安全亦唔啱。呢個係我嘅立場，我冇其他選擇。願上帝保佑我。阿門。
因為之前對薩克遜選侯腓特烈三世嘅承諾，皇帝卡爾五世喺議會後唔敢即刻向路德行刑。
喺25號，議會宣佈《窩姆斯詔書》，宣佈馬丁路德為異端同埋走犯，譴責路德係「臭名遠播嘅異端」，但冇即刻捉佢，喺對馬丁路德安全嘅承諾生效期滿後先驅捕行刑。

之後同埋影響
馬丁路德離開窩姆斯之後，喺附近嘅木林被薩克遜選侯腓特烈三世派嚟嘅人騎馬擄走，帶到瓦爾特堡，佢喺嗰度隱居一段時間。當皇帝卡爾五世向薩克遜選侯腓特烈三世問到馬丁路德嘅下落，佢話佢都唔知到。
馬丁路德喺議會嘅發言亦觸動勃蘭登堡-安斯巴赫選侯格奧爾格，佢成為最早接受新教教義嘅貴族之一，佢亦同路德商唔少神學嘅問題。
1522年同埋1524年紐倫堡會議試圖對路德執行《窩姆斯詔書》嘅判決，但唔成功。
當馬丁路德喺出返嚟嘅時候，皇帝唔得閒捉佢，加上唔少人亦支持馬丁路德，令《窩姆斯詔書》最後冇得喺德國實行。但係皇帝卡爾五世直接控制嘅荷蘭地區，詔書被嚴厲執行，喺嗰度馬丁路德嘅支持者被嚴打。
福森直也

福森直也（1992年8月29號—）係日本足球員，司職後衞，效力大分三神。
福桂花科

福桂花科（學名：Fouquieriaceae）係雙子葉植物綱杜鵑花目嘅一個科。
福森晃斗

福森晃斗（1992年12月16號—）係日本足球員，司職後衞，效力北海道札幌岡薩多。
福氏

福（粵拼：fuk1）係唐人姓氏，喺《百家姓》裏頭排第504位，亦都係最尾一位，依家經已冇乜人用。
呢篇福氏係同姓氏有關嘅楔位文章，重未寫完嘅。麻煩你幫手充實佢。
福森健太

福森健太（1994年7月4號—）係日本足球員，司職後衞，效力北九州向日葵。
福氏臭椿

福氏臭椿（粵拼：fuk1 si6 cau3 ceon1；學名：Ailanthus fordii）係苦木科臭椿屬下面一個種嘅植物，香港原生嘅常綠喬木。
福榮街

福榮街（英文：Fuk Wing Street），以前叫田寮街，係香港九龍深水埗一條馬路，由石硤尾街開始，去到青山道。條街有好多玩具舖，係九龍嘅「玩具街」。
福氏角箱魨

福氏角箱魨（學名：Lactoria fornasini），係箱魨科魚類嘅一種。
福氏躄魚屬

福氏躄魚屬（學名： Fowlerichthys）係鮟鱇目躄魚科嘅其中一個屬。
穆罕默德布哈里

穆罕默德布哈里（Muhammad al-Bukhari，810年7月21號—870年9月1號）係波斯一位遜尼派伊斯蘭教學者，著作包括其中一本「六大聖訓集」《布哈里聖訓》。
穆罕默德王子

穆罕默德王子（Mohammed bin Salman，1985年8月31號—）係當今沙地阿拉伯王儲，國王薩勒曼第八個仔。佢2022年開始做沙地阿拉伯首相。
穆莎那

穆莎那（烏克蘭文：Moshchena）係烏克蘭禾倫州嘅一條村，人口約莫有6百。
穆迪

穆迪公司（Moody's Corporation，英文通常簡稱為Moody's，紐交所：MCO）係美國三大信用評級公司之一，創辦人係約翰·穆迪（英文：John Moody (financial analyst)），佢喺1909年第一個對鐵路債券進行信用評級。1913年，穆迪開始對公用事業同工業債券進行信用評級。而家，穆迪喺全世界有800名分析專家，1700幾名助理分析員，喺17個國設有辦事處，股票喺紐約證券交易所上市交易。
1975年 美國証劵交易委員會（SEC）認可穆迪公司、標準普爾、惠譽國際為「全國認定嘅評級組織」（Nationally Recognized Statistical Rating Organization，NRSRO）。
穆薩拿省

穆薩拿省（阿拉伯文：المثنى‎‎）係中東國家伊拉克嘅十九個省之一。
穆罕默杜布哈里

穆罕默杜布哈里（Muhammadu Buhari，1942年12月17號—）係尼日利亞政治人，1983年12月到1985年8月做過尼日利亞軍人政權首領，2015年當選做尼日利亞總統，2019年成功連任。

生平
喺1983年軍事政變後，布哈里喺1983年12月31號至1985年8月27號擔任最高軍事委員會主席，係當時軍人政權嘅首領。1985年8月27號，佢畀另一位將領易卜拉欣·巴班吉達發動不流血政變推翻。
布哈里後來喺2003年、2007年同2011年參選總統但係都輸咗。2014年7月，佢避過一次疑似由博科聖地發動嘅自殺炸彈襲擊。2014年12月成為全體進步大會嘅總統參選人，並且喺2015年大選當選做尼日利亞總統。2015年5月29號就職。2019年2月成功連任。
穆罕默德章

穆罕默德章係伊斯蘭教典籍《可蘭經》入面嘅第47章（蘇拉）。
破冰遊戲

破冰遊戲（英文：Icebreaker），又稱為破冰活動，目的係幫助大家彼此認識，特別係喺有新人加入嘅時候，進而形成團隊而設計嘅引導活動。破冰遊戲通常係熱身用嘅遊戲，幫助參與嘅成員可以彼此認識對方。破冰遊戲通常會以分享個人資訊（例如名、興趣等）為主。

目的
提供簡單同互動性高嘅遊戲，令到聚會開始嘅時候，營造歡樂、開放嘅團體氣氛。
為聚會嘅內容熱身，引導聚會參與者進入主題。
營造融洽嘅氣氛，幫助大家能夠彼此認識。
幫助大家進一步嘅認識同了解，發掘大家嘅共同興趣。
培養團隊精神，促進組員之間嘅合作力。

流程
如果有新朋友，就圍一個圈每個人都介紹一吓佢自己，佢叫咩名、點稱呼佢，為咗增加有趣程度可以加上其他資料，例如鍾意食啲乜、最鍾意去邊度旅行、個人專長、興趣等，令到新朋友喺冇壓力之下融入小組。介紹完之後就可以開始各式各樣嘅遊戲，有冇獎品都冇所謂，有時候重點唔係輸贏，而係大家彼此互相認識，增進感情。

種類
破冰遊戲嘅種類有好多種，常見嘅有以下幾種：
介紹性
當一班人第一次聚集嘅時候，佢哋未必認識對方。呢類遊戲一方面幫助大家彼此認識，亦可以了解並欣賞大家嘅差異同相似嘅地方。簡單嘅介紹性破冰遊戲可以係請求大家講出自己嘅名同埋有關自己嘅一件事，呢類遊戲亦可以包括較複雜嘅活動，目的係令到大家彼此信任，並且希望可以彼此合作。
認識性
破冰活動通常係遊戲中幫助團隊熱身成形嘅一部份，幫助團隊中嘅成員彼此認識。呢類遊戲通常着重喺分享個人嘅資訊，例如名、個人喜好、興趣等。呢類遊戲亦能夠幫助一啲已經識得嘅人更加了解對方。
團隊建立
好多破冰遊戲嘅目的係令到參與者開始形成團隊。有啲團隊建立嘅破冰遊戲，會用建立團隊嘅信任、溝通、合作能力等，促進團隊嘅群體動力。
趣味性
趣味性破冰遊戲係利用簡單並且有娛樂性嘅活動，令到大家放鬆、傾偈、歡笑。呢類適用喺活動嘅開始，會令到接下嚟嘅活動有合適嘅氣氛。
破冰式問題
破冰式問題只係向參與者問一啲問題，令佢哋放鬆，感到舒適。破冰式問題可以係認真嘅，亦可以係娛樂性嘅。好嘅破冰問題會專門針對參與者嘅年齡、特質、活動目的而設計，令參與者預備好進行之後嘅活動。

帶領方式
負責帶遊戲嘅人，需要注意以下事項：
要將遊戲帶得生動活潑，要引起參與者嘅興趣，眼光要照顧到每一個人，語氣、聲音大細，要營造鼓勵嘅氣氛。
要將主題或討論嘅話題講得清楚、簡潔有力。
盡量令到每個人都有機會參與或分享。
控制時間：可以限住每個人用幾耐。由帶領人開始按順時針或逆時針次序輪流分享。
砲塔

砲塔（gun turret）係指一個俾人擺大砲喺上面嘅平台，用嚟方便開砲（會有「轉得郁」等嘅功能）同埋保護支砲。
破傷風

破傷風係種傳染病，由破傷風桿菌引起，主要感染細路，癥狀主要係全身肌肉痙攣。佢通常同百日咳、白喉用同一劑疫苗去預防。
砧骨

砧骨（粵拼：zam1 gwat1，Incus）係人體耳仔入面嘅骨，係三嚿聽小骨嘅其中一嚿，連住錘骨同鐙骨。
砲彈飛車

《砲彈飛車》（英文：The Cannonball Run）係1981年美國電影，製片商係香港嘉禾電影，演員包括成龍、許冠文同其他美國演員。
破冰船

破冰船係一種專門用喺結咗冰嘅水面上開闢航道嘅特種船。破冰船嘅主要特點係船身闊（縱向短，橫向闊）、船殼厚、馬力大，並且船體各區域設有唔同嘅壓水艙，動力多數採用對稱嘅多軸，多螺旋槳配置。
好多高緯度嘅國家都擁有破冰船，特別係俄羅斯因為大部分海岸線都喺北極海，並且擁有蘇聯時期研製嘅核子技術，建造咗多艘核動力大馬力破冰船，用於開闢北極航道，俄羅斯亦擁有專職嘅23550型破冰巡邏艦係破冰船嘅武裝軍艦化。喺二戰時發明，英國遭德國潛艇封鎖北海，蘇俄咗為突破封鎖，自北極航線運用破冰船得以運送外界物資。

破冰方法
破冰船通常使用兩種破冰方法，當冰層厚度唔超過1.5米嘅時候，會用「連續式」破冰法，主要靠螺旋槳嘅力量同船頭將冰層劈開撞碎，每小時能夠喺冰海航行9.2公里。如果冰層較厚嘅時候，就會用「衝撞式」破冰法，衝撞破冰船船頭部位嘅食水位，撞到去冰面上面，船身就會將下面厚厚嘅冰層壓成碎塊，然後破冰船後退一段距離，再開足馬力撞上前面嘅冰層，將船下嘅冰層壓碎，重覆噉進行，就可以開出一條新嘅航道。破冰船用嘅燃料通常採用柴油機帶動發動機發電，電動機驅動螺旋槳，驅動功率可以達到百萬瓦，可以滿足較長時間破冰航行嘅需要。破冰船主要係靠重力嚟破冰嘅。喺船頭同船尾各有一個或幾個壓水艙，破冰嘅時候，先將前櫃排空，後櫃灌滿海水，前面會屹起，開大馬力撞去冰面，然後排空後櫃灌滿前櫃，靠重量壓碎冰面，如果左右太窄嘅話就會使用左右壓水艙，令到船身左右搖擺，將冰面壓碎。
神村比奈

神村比奈 ，係日本嘅一個女藝人同埋配音員。
神曆

神曆（1123年五月－十月）喺北遼梁王耶律雅里嘅年號，總共6個月。
左邊幅圖顯示神歷喺遼朝、北遼時期個位。
神木隆之介

神木隆之介男演員原文名かみき りゅうのすけ羅馬拼音Kamiki Ryūnosuke出世 (1993-05-19) 1993年5月19號（31歲） 日本埼玉縣職業男演員兼配音員母校堀越高級中學出道日期1995年出道作品電影下田雄一《老豆嘅背摔絕技》電視劇白木直也《Good News》配音坊《千與千尋》代表作品電影忠志《妖怪大戰爭》源義経《平清盛》前田涼也《聽說桐島退社了》瀨田宗次郎《浪客劍心》電視劇Q《偵探學園Q》沼田慎一《家族游戲》淺野忠信《刑警弓神》配音坊《千與千尋》立花瀧《你的名字。》立花瀧《天氣之子》經紀公司Amuse
獎
日本電影影評人大獎 新人賞（南俊子賞）（2004年）日本電影學院獎最佳新人獎（2006年）日劇學院獎最佳男配角（2013年）日刊體育日劇大賞最佳男配角（2013年）第十一屆聲優獎最佳男配音員獎（2017年）
神木隆之介（日文：かみき りゅうのすけKamiki Ryūnosuke，1993年5月19號—）係日本男演員兼配音員，隸屬Amuse，響埼玉縣出世。
佢身高168cm，係B型血。

經歷
佢響啱出世嗰陣有過一場大病，試過運續兩個月都處於病危嘅狀態，不過最後都好得返。響1995年（嗰時佢兩歲），佢阿媽幫佢加入兒童組合talent，拍咗一個廣告片，正式出道。
響2005年，佢過檔到Amuse，同年主演電影《妖怪大戰爭》，係佢第一次響電影入面擔正做男主角。佢重攞到日本電影學院獎最佳新人獎。
響2013年，佢主演電視劇《家族遊戲》，獲得日劇學院獎最佳男配角同埋日刊體育日劇大賞最佳男配角。
2016年，佢主演電視劇《早死早投胎之地獄搖滾篇》，係第四十屆香港國際電影節推介作品之一。
響2017年，佢為出名電影漫畫《你的名字。》男主角立花瀧配音，所以佢響配音界入面更加出名，重攞到第十一屆聲優獎最佳男配音員獎。
神月葵

神月葵 ，係日本嘅一個女藝人同埋配音員。
神村獎

神村獎（1989年3月29號—）係日本足球員，司職前鋒，效力過水戶蜀葵。
神探高倫布

《神探高倫布》（舊名《神探哥倫布》，英文：Bullet Brain）係香港無綫電視嘅民初電視劇，由黎耀祥同唐詩詠主演。劇本編審葉廣蔭，監製李添勝。本劇係2012無綫節目巡禮劇集之一。主角最初設定改編自人氣美劇《哥倫布探長Columbo》，但劇情唔同，唔係翻拍，只係致敬。
神曲

神曲（英文：Divine Comedy；意大利文：Divina Commedia）係一首由但丁寫嘅史詩式詩歌。
但丁喺三十幾歲嗰陣，因為捲入黨派紛爭而俾人流放，神曲就係喺佢呢十幾年嘅失意時期誕生。
神曲全篇一共有14,233行，分成「地獄篇」、「淨界篇」同「天堂篇」三大部份，每篇都大概有三十三至三十四首詩，內容大致係描述但丁人生三十幾年（即係同寫作嗰陣時嘅年紀差唔多），喺一個黑暗嘅森林入面蕩失路，好彩有靈魂帶領佢，開始遊歷煉獄。地獄有九圈，就好似一個漏斗噉，越落就越窄。然後又去到淨界，淨界有七層。最後就到伊甸園，跟住又有機會去到天堂，天堂分「九重天」，最後幻想突然唔見咗。當中但丁遇到好多聖人同埋無數嘅奇遇，每事每物都有寫低，都有超強嘅時代宗教批判色彩，佢覺得政教應該分離，主張政權同教權平等嘅理念。
但丁嘅愛情故事都好刻骨銘心，聽講佢係九歲嗰時喺聚會入面見到一個少女—貝廸麗茨，就係噉一見鍾情，直至貝廸麗茨嫁人、死咗，都對佢終生不忘，專一不二。喺「地獄篇」入面，但丁就將貝廸麗茨變成一個引領但丁嘅女神，所以貝廸麗茨喺但丁心裏面係一個極之重要嘅精神戀人。
花利格蘭加

花利格蘭加（英文：Farley Granger，1925年7月1號—2011年3月27號）係一個美國男電影演員、舞台劇演員、電視演員、演員，1943年出道。
花令紙

花令紙（粵拼：fa1 ling2 ji4，英文：Warrant），係由英文warrant引入嘅，正式係司法度，係指一個由法官或裁判官批出嘅法律執行文件，畀執法單位執行唔同嘅法律行動，通常包括咗拘捕令、傳召令同搜查令等。坊間講多係淨指搜查令同拘捕令。
花之戀

花之戀（仿日文寫法：花の‎戀）係香港流行嘅一款壽司，主要材料兩塊三文魚魚生捲住壽司飯，上面放仿蟹子同蛋黃醬，睇落似玫瑰花。呢隻壽司係1990年代香港紅磡一間壽司舖發明，之後香港好多日式食肆都跟風。
花井聖

花井聖（1989年11月10號—）係日本足球員，司職中場，效力北九州向日葵。
花仔花女

花童係指西式婚禮儀式上陪伴新人行禮嘅細路，女仔叫做花女（Flower girl），男仔叫做花仔（Page boy），有「早生貴子」嘅意思。
花井美春

花井美春，係日本嘅一個女藝人同埋配音員。
花兒為什麼這樣紅

《花兒為什麼這樣紅》，係1963年公映嘅影片《冰山上的來客》嘅插曲，由雷振邦根據塔吉克族民間歌曲《古力碧塔》改編而出嚟，填詞同作曲佚名。喺曲調上有新疆民歌風味，歌詞主題係講邊防戰士嘅愛情生活。1963年影片公映後，隻歌喺中國大陸地區嘅群眾入面流傳度幾高。相比《古力碧塔》，隻歌適當咁放慢咗速度，並根據歌詞句式嘅需要做咗改編創作。

影片插曲
《花兒為什麼這樣紅》喺影片《冰山上的來客》入面出現三次，係貫穿成個影片嘅背景音樂。第一次出現喺片頭，男主角回憶自己細個嘅辛酸經歷時演唱，為完整展示；第二次係喺辨別假古蘭丹姆時出現，第三次係男女主相遇時無意間唱起，係男女聲二重唱。喺片中、片尾都係用咗小段，用音樂渲染氣氛、烘托情緒，深化視覺效果，加強畫面感染力。
隻歌嘅配樂用咗都它爾、熱瓦甫、手鼓、小提琴等樂器，原始粗放，旋律悠揚，曲風質樸，營造出—種憂傷同浪漫嘅氣氛基調，有清晰嘅民族特色同地域色彩。
花剌子模

花剌子模（烏茲別克文：Xorazm；俄文：Хорезм；阿拉伯文：خوارزم‎，拉丁字母轉寫：Khwārizm；波斯文：خوارزم‎，拉丁字母轉寫：Khwārazm）係一個位於中亞西部阿姆河三角洲地區嘅大型綠洲。佢嘅南邊係黑沙漠，北邊曾經係鹹海嘅水域，西邊為烏斯昭爾特高原，東邊是契芝古姆沙漠。宜家分別屬烏茲別克、哈薩克同土庫曼。
花冧

花冧，學術叫花蕾，係花嘅一種形態，指朵花就嚟會開。喺呢段時間，花嘅結構會逐漸發展成熟，最後就會開花。
禤泳倫

禤泳倫（英文：Ring Hun，1995年2月11號—）係澳門女歌手，2010年7月正式出道，出道作品有《活到幾歲才能驕傲》、《秒針停了》及《是你的錯》等。《是你的錯》更奪得2011年「澳廣視至愛新聽力頒獎禮」嘅「至愛歌曲獎」，2013年喺「澳廣視至愛新聽力頒獎禮」奪得「飛躍表現獎」。
禧福

禧福（英文：Hereford），係英國英倫西南禧福郡嘅城鎮，住6萬人。
禤嘉儀

禤嘉儀（英文：Ivy Huen；1993年5月5號—），係香港女模特兒同電影演員，2014年出道，嗰時畀傳媒叫做「白淨莊思明」，之後拍過唔少電影。
禤思敏

禤思敏（Suzanne Huen）係香港女演員，香港演藝學院戲劇學院畢業，主要演出舞台劇。佢曾經喺1999年憑《瘋狂夜宴搞偷情》攞過第8屆香港舞台劇獎最佳女配角（喜劇 / 鬧劇）。
禧利街

禧利街（英文：Hillier Street）係香港上環一條馬路，由弓弦巷開始，去到干諾道中。
禧年

禧年（英文：Jubilee）係紀念特定事件嘅週年紀念日，通常係表示25週年、40週年、50週年、60週年、70週年。「禧年」一詞係源於聖經嘅猶太節日，現今經常用嚟表示君主統治嘅慶祝活動。
程式參數

程式參數（英文：program parameter / formal argument）係指一個攞嚟做一個子程序嘅輸入嘅變數。
程式性能分析

程式性能分析（英文：performance analysis / profiling）係指幫手分析一個電腦程式嘅「性能」嘅功能。
如果話一件寫程式架生識得做性能分析，係指件架生曉畀出一啲顯示個程式「寫得有幾好」嘅重要資訊－例如係個程式行嗰陣用咗幾多時間（睇埋時間複雜度）或者用咗幾多記憶體（睇埋空間複雜度），或者係個程式用每個子程序用咗幾多次... 呀噉。呢啲功能對最佳化嚟講好有用。
程式注釋

喺編程上，注釋（comment，粵拼：kam1 men4）係一啲個電腦程式行嗰陣會忽略嘅碼，通常係編程員用嚟向睇段碼嘅人解釋每段陳述式嘅存在意義嘅。
程式執行

執行（名詞：execution；動詞：execute）喺電腦科學上係指「一部電腦或者虛擬機械執行一個電腦程式嘅指令」嘅過程。
程式語言

程式語言（粵拼：cing4 sik1 jyu5 jin4；英文：programming language），又叫編程語言，係一種畀電腦執行嘅人工語言，用嚟定義電腦程式嘅文法規則，並可以向電腦發出指令。
程式語言嘅描述一般可以分為句法同語義。語法係說明編程語言入面，邊啲符號或文字嘅組合方式係啱嘅，而語義係對於程式嘅解釋。有啲語言係用規格檔案定義，例如C語言嘅規格檔案係ISO標準嘅一部份，2011年後嘅版本為ISO/IEC 9899:2011，而其他語言（好似Perl）有一份主要程式嘅語言實現檔案，視為係參考實現。

語言比較
唔同程式語言支援唔同風格嘅程式編寫。喺搞清楚要用乜嘢演算法解決個問題之後，個編程員就需要諗吓用邊一隻程式語言將個程式寫出嚟。揀用邊隻語言取決於好多因素，例如係隻語言有幾啱用、公司政策、有冇啱用嘅編譯器同埋係個編程員自己嘅習慣呀噉。最理想嘅情況係個編程員揀用最啱用嗰種語言。
雖然話唔同程式語言有咁大嘅差異，但有一啲嘢係多人用嘅程式語言冚唪唥都會有嘅。美國電腦科學家亞倫·當尼（Allen B. Downey）喺佢本著作《How To Think Like A Computer Scientist》（粵譯：點樣好似電腦科學家噉思考）入面指出，所有程式語言都有以下呢啲功能：
輸入：由鍵盤、檔案或者部電腦駁住嘅第啲架生嗰度攞資訊。
輸出：將自己攞到或者處理過嘅資訊喺個熒光幕上面顯示出嚟，再唔係就將呢啲資訊傳去某個檔案或者第件架生嗰度。
算術：做一啲基本嘅算術運算，好似係加同減等等。
條件性執行：檢查吓某啲狀態，並且根據狀況決定做邊樣嘢好。
重覆：係噉重覆做某樣作業做若干次，通常次次做親嗰樣作業都會有些少唔同。

高階低階
顯示緊機械語言同監督程式反組合出來嘅組合語言嘅熒幕；機械語言完全唔似自然語言，通常都會用反組合器睇，就算係咁，唔熟都唔會睇得明。
内文：高階程式語言同低階程式語言
程式語言可以分做高階（high-level）同低階（low-level）兩大種。呢種分級唔係話唔同程式語言有啲勁啲有啲渣啲，而且基於抽象層次。
喺最低嘅層次，電腦實際處理緊嘅訊號係由有電冇電控制，所謂抽象層次就係指你有幾 ｢抽離｣:7 呢種最低嘅層次。但係就算係最低級嘅機械語言用數字表達命令，其實已經抽離咗呢個層次，所以我哋講嘅高級係指抽離咗命令集嘅層面，即係話，你越唔使微觀管理部電腦，越可以容易表達宏觀嘅概念，語言就越高級，高低級亦都其實唔係一個二元嘅分別，而係構成一個光譜。
舉個實例，淨係講 ｢條件性執行｣。例如你想話 ｢如果乜乜等如乜乜乜，就噉噉，唔係就噉噉噉｣，如果你用嘅係最低階嘅機械語言（machine language），你會要注意好多細節，例如位址、暫存器、點樣做比較、字節數量等等，你打入去嘅亦都全部係數字；上一級，組合語言（assembly language），你已經係寫英文簡寫，亦唔使操心啲嘢位址喺邊，要跳幾多個字節等等；再上一級，去到高階語言，用 if else 之類嘅字，雖然仍然係一種特別嘅語言，基本上已經係類似人話。
高階語言唔係單純因為佢用英文字就高階（啱啱個例子入面嘅組合語言其實都有 if，只係減咗筆，冇寫出來），更加係因為你用呢個 if 就可以表達例如係 ｢如果乜乜，就噉噉｣ 嘅概念，而唔使好似個例子入便噉要寫反話或者用其他唔自然嘅表達方法。高階語言就係啲電腦科學家為咗令寫程式呢家嘢容易啲而設計出嚟嘅，對於一般人嚟講比較易明:7–10。

高階點轉低階
任何高於機械語言層次嘅語言都唔可能喺電腦上面直接行:8，尤其係高階語言所表達嘅嘢唔喺命令集嘅層次，同機械語言冇直接對應。要行高階語言寫嘅程式，視乎語言，通常有兩種做法⸺一就係用編譯器（compiler）將段源碼直接或者間接轉化成機械語言，唔係就用直譯器（interpreter）直接處理，連轉化都唔做。（混合情況都會有，例如 Java 嘅編譯器通常係將源碼譯成一種虛擬機嘅機械語言，但係咁即係呢種機械語言仍然唔可能喺電腦上面直接行，要再用直譯器處理。）
有人會認為編譯出來嘅機械語言行起上嚟會慢少少，但係其實演算法同數據結構亦都會影響快慢；另外，行得快但係唔常用，或者行得快但係睇唔明所以改唔到亦都係冇用:10。

常見嘅高階語言
廿一世紀頭，比較多人用嘅高階程式語言包括咗：
Python
Java（包括 Processing）
JavaScript
C
C＃
Ruby
PHP
Objective-C
MATLAB
... 等等。
幾隻常用程式語言嘅嘜頭PythonPython Java 程式語言Java 程式語言 C 程式語言C 程式語言

程式語言理論
内文：程式語言理論
程式語言理論（programming language theory，PLT）係研究程式語言應該點樣設計、執行、分析同分類嘅一套理論。廿一世紀初嘅電腦界有好多唔同嘅程式語言，每款程式語言都有獨特嘅功能，程式語言理論上嘅研究會嘗試比較唔同嘅程式語言，會用邏輯等形式化（formalized）－即係每個符號都有清晰定義，唔似得自然語言咁多歧義－嘅語言表達唔同嘅程式語言，剖析唔同程式語言彼此之間喺解難能力上有乜差異，例如係某隻程式語言會唔會比起第啲程式語言更加擅長解決（需要冇咁多行碼）某啲類型嘅問題等嘅課題。程式語言理論呢個領域會同數學、軟件工程、語言學同認知科學等嘅領域互相影響，而且對應用電腦科學－例如係新程式語言嘅設計等－嚟講相當緊要。
自然法

自然法 (拉丁文：ius naturale, lex naturalis) 係一個基於對人性嘅觀察，而設立嘅法律制度。根據呢個制度，所有人都有固有嘅權利，係由“神、自然、或者邏輯”而嚟。自然法嘅理論亦可以叫做“倫理學理論”、“宗教道德理論”、同埋“民法法系理論”等等。
喺西方傳統，呢個制度最先喺古希臘哲學有記載，包括亞里士多德。跟住之後，羅馬帝國將佢帶入歐洲，到聖多瑪斯亞奎那嘅時候，佢將呢個概念同基督教信仰合并，寫成《Lex Naturalis》。呢本書提到：所有人嘅生命都係無價嘅，比起所有其他創造物都珍貴，亦同時互相平等，由神賜下咗一啲固有（即係冇人能夠攞走）嘅權利。
現代嘅自然法理論主要都係嚟自啟蒙時期，用社會契約嚟代替君權神授嘅講法。由呢個時間開始，唔少關於人權嘅宣言，特別係喺西方國家，都有提及到呢個概念，包括美國獨立宣言、人權同公民權宣言、世界人權宣言、同歐洲人權公約等等。
自然歷史

自然歷史（natural history），又叫自然史，喺西方世界泛指研究生物同自然環境嘅觀察性研究。呢個學科分類喺廿一世紀好大程度上經已俾生物學同生態學等取代。
自然大事件

自然大事件（Nature's Great Events）係英國廣播公司（BBC）製作嘅一套記錄片，2009年2月喺英國BBC嘅第一台同高清台喺首播，全輯節目一共6集。2009年12月開始喺香港嘅高清翡翠台到播。
呢套紀錄片原本嘅旁白係大衛‧艾登堡；香港版本嘅旁白係梁志達、陳欣同翟耀輝。
自然對數

自然對數（Natural logarithm）係以e為基嘅對數函數（），佢嘅逆函數—自然指數—係以e為基嘅指數函數。

數學表示方法
自然對數嘅一般以表示，如果唔想同以10做基嘅常用對數混淆，可以用「全寫」。
而自然指數表示方法係。其中可以係任意複數。

常見科學應用
自然指數有應用響表達放射衰變（放射性）之類關於衰減嘅過程，例如放射性原子數目N隨時間變化率，常數p係原子衰變概率，積分得到。
響Logistic人口模型入面，人口N隨時間嘅變化率，其中r係增長率，K係環境承載力，解呢個微分方程，得到，呢個函數亦都同自然指數有關。
自然指數

自然指數  係以e為基底嘅指數函數。其反函數係自然對數。嘅導函數等於佢自己。
自然壟斷

自然壟斷（natural monopoly）係經濟學上嘅現象。指因為加入一個產業需要龐大嘅成本同第啲阻止外界加入生產嘅因素，搞到個市場得一個賣家，而個賣家唔使同第啲賣家競爭之餘，仲可以單方面操控價格（相比之下，如果個市場有多個賣家，噉一個賣家加價之前起碼要考慮自己會唔會因為競爭對手唔加價而冇咗啲客），造成市場達唔到最高嘅效率。
自然形態規律

大自然裏面有生命嘅嘢往往都係傾向左右對稱嘅－對稱呢種形態規律出現喺多種自然物體嗰度。
自然形態規律（patterns in nature）泛指大自然當中一啲用肉眼睇得到嘅形態規律，常見嘅包括咗對稱、曲流、波動、葉序同斷裂呀噉。每一種自然形態規律都會出現喺多種唔同嘅自然事物當中，可以攞數學模型嚟模擬，例如係對稱噉，對稱可以用肉眼睇到，而實際嘅觀察發現，大多數嘅生物物種响形態上都係傾向左右對稱嘅。
唔同類嘅事物嘅形態規律可以用唔同領域嘅定律解釋：自然形態規律（包括埋岩石呢啲冇生命嘅嘢）冚唪唥都會跟從數學、物理學同化學上嘅定律；而生物嘅形態規律（例如正話提到嘅生物左右對稱現象）就會跟從物競天擇同性選擇等生物學上嘅基礎定律。科學家可以用電腦模擬嚟解釋呢啲現象－佢哋會將啲定律寫做電腦程式，然後再行呢啲程式，發現個程式會產生出觀察到嘅形態規律，噉就表明嗰啲形態規律可以由相對簡單嘅數學模型解釋到。

對稱
内文：對稱
好多生物嘅外觀都有對稱。動物好多時都有左右嘅鏡像對稱，植物嘅葉同埋一啲花都有鏡像對稱，不過大部份嘅花都係有旋轉對稱嘅。少數動物，例如棘皮動物門下邊嘅海星、海膽、海百合就有五重旋轉對稱。
死物之中，雪花有六重旋轉對稱，俗語話「唔會有兩片一樣嘅雪花」，雪花嘅結構記錄咗佢形成嗰陣嘅外部環境狀況，佢六個方向會形成幾乎一樣嘅結構。晶體可以有好多唔同種類嘅對稱同埋晶體慣態，例如係正方體或者係正八面體，真嘅晶體一定唔會係五重旋轉對稱，不過準晶體就可以。唔同尺度下嘅死物都可以展現旋轉對稱，細嘅，一滴水滴落池塘，濺起嘅水花、漣漪有旋轉對稱；大嘅，行星、行星環嘅形狀都有旋轉對稱。
生物嘅對稱對應住佢唔同嘅特性，旋轉對稱通常對應一啲唔識郁嘅生物，佢嘅食物同威脅都有機會由任何一個方向接近。識得郁嘅生物，喺進化過程入邊，口、感官器官（眼、耳、鼻等）、神經會集中埋一齊，稱之謂頭顱化（cephalisation），頭嘅方向亦都係呢種動物主要郁嘅方向，稱之謂前面，所以呢啲動物識分前後左右，對應住左右對稱嘅器官（但係內臟未必對稱）。棘皮動物門嗰啲五重旋轉對稱比較難解釋，早期嘅棘皮動物係左右對稱嘅，而依家佢哋嘅幼體都仲係。Sumrall同Wray認為呢種對稱嘅轉變同時有發展上同生態上嘅原因。

研究史
早喺古希臘嘅時代經已有人喺度思考自然形態規律：柏拉圖（Plato）等嘅多位哲學家都有嘗試解釋自然界當中嘅規律，創始咗一啲就連現代人都仲會用到嘅概念；現代人對自然形態規律嘅研究就始於 19 世紀，當時科學上出現咗重大發展，例如德國生物學家海克爾（Ernst Haeckel）研究海洋生物，發現佢研究嘅海洋生物喺形態上都係傾向左右對稱嘅，而打後喺廿世紀，英國數學家亞倫圖靈（Alan Turing）等嘅研究者又發現，好多自然事物嘅形狀可以用數學模型模擬，確立咗自然形態規律嘅諗頭－大自然入面有好多事物响生或者郁嗰陣都係跟從一啲定律嘅，會形成某啲特定嘅形態。
血緣關係

血緣關係，有時又叫血統，係指有共同祖先嘅親屬關係，譬如兩個人生出嚟嘅後代，同佢哋嘅後代，全部都有血緣關係。有血親嘅親人又叫血親。
血骨精

血骨精（英文：Bloody Bones）係源於 16 世紀英格蘭嘅傳說怪獸。
根據傳說，血骨精外形好恐怖，佢哋塊面永遠都係血淋淋噉嘅，而且仲會坐喺一大堆骨頭上面，鍾意住喺深嘅水池或者樓梯底等黑暗嘅地方，等住將講大話嘅細路拉入去黑暗當中－血骨精類似 boogeyman，主要係由啲父母講嚟嚇到啲細路聽話嘅。
血腸

血腸係用紅整成腸仔型嘅嘢食，西方同東方都有呢類嘢食，譬如英國嘅黑布甸。
血色月亮

《血色月亮》係套法國嘅恐怖片電影，喺2003年上畫。片長87 分鐘。
血跡

血跡係人類或者生物留低嘅血液痕跡，係考古學同司法科學研究嘅課題。追蹤血路可以幫手發現案發現場、凶手、凶器同埋遇害者嚮邊，幫到破案手。
血跡乾濕程度表示案發時間。血跡有DNA可以了解涉案者身份。
血紅蛋白

血紅蛋白（讀音：hyut3 hung4 daan6(2) baak6）係血液入邊用嚟運送氧氣嘅一種蛋白質。
艾榮·高夫曼

艾榮·高夫曼係一個加拿大、美國社會學者、非虛構文學作家、人類學家。
艾歷拜利

艾歷拜利（粵拼：ngaai6 lik6 baai3 lei6，英文：Eric Bertrand Bailly，1994年4月12號—）係象牙海岸一個足球員，司職中後衛，而家效力緊英超波隊曼聯。
艾榮

艾榮（英文：Irving），係美國德薩斯州一座城，住咗24萬人。
艾歷拉美拿

艾歷拉美拿（粵拼：ngaai6 lik6 laai1 mei5 naa4，西班牙文：Érik Lamela ，1992年3月4號—）係一個男足球員，佢嚟自阿根廷布宜諾斯艾利斯，踢緊中場，喺2009年正式出道。

葳蕤史
呢節要加長。
佢曾經攞過或者提名過下面呢啲獎：
艾歷臣

艾歷臣（瑞典文：Sven-Göran Eriksson，1948年2月5號—2024年8月26號）係瑞典足球員同足球教練，球員生涯唔算突出，1975年因傷退役。而教練生涯就執教過英倫、墨西哥、科特迪瓦同菲律賓嘅代表隊，重有各地多間足球會。
艾歌絲達

艾歌絲達（Valentina Acosta Giraldo，2000年4月20號—）係哥倫比亞女箭手，2019年世界青年箭術錦標賽女子反曲弓金牌得主。佢話自己睇咗電影《飢餓遊戲》同原著小說後，對射箭產生興趣，所以做箭手。
艾歷迪亞

艾歷迪亞（粵拼：ngaai6 lik6 dik6 aa3，英文：Eric Dier，1994年1月15號—）係一個男足球員，佢嚟自英國車頓咸，踢緊後衛，喺2012年正式出道。
莫可欣

莫可欣（英文：Hoyan Mok，1969年10月8號—），上海人，係1993年度香港小姐競選嘅冠軍。
莫哈韋沙漠

莫哈韋沙漠（Mojave Desert）係一個位於美國加利福尼亞州東南部嘅沙漠。
莫士比港

莫士比港（英文：Port Moresby），又叫莫爾茲比港，係巴布亞新畿內亞首都。
莫卡區

莫卡區係毛厘士嘅一個區，喺國土中部，首府軍區，面積有221平方公里，截至2000年人口有88,479人。佢北邊係龐波慕斯區同埋路易港區，東面係弗拉克區，南方就有大港區，西面就係威廉平原區。
莫哈末哈欣·莫哈末阿里

敦莫哈末哈欣·莫哈末阿里（馬來話：Mohamed Hashim bin Mohd Ali，1937年4月10號—）係第七任馬來西亞武裝部隊總司令。佢亦係馬來西亞第四任及第七任首相馬哈迪老婆茜蒂啊斯瑪嘅細佬。1989年代表馬來西亞政府簽署《合艾協議》，結束馬來亞共產黨長達41年嘅武裝鬥爭。2022年6月，獲國家元首蘇丹阿都拉冊封「敦」勳銜。
章邱

章邱係中國山東濟南一個區，總面積1699平方公里，人口45萬。
章貢區

章貢區（粵音：zoeng1 gung3 keoi1）係中國江西省贛州市嘅區。面積375.52km²，人口45.9824萬（2012年），轄5條街道、7個鎮、2個單位。
街道：解放街道、贛江街道、南外街道、東外街道、黃金嶺街道
鎮：沙石鎮、水東鎮、水南鎮、湖邊鎮、沙河鎮、水西鎮、蟠龍鎮
單位：贛州經濟技術開發區、沙河工業園

史
章貢區係贛州市區。西周前屬揚州域，春秋係百越之地，戰國時先屬越後屬楚，秦時屬九江郡。
漢高祖六年（前201年）立城邑設贛縣（贛讀禁，粵拼：gam3 jyun6），贛州先開始建置，之後呢度係贛縣縣治。
南朝陳永定元年（557年）贛縣同南康縣掉轉個名，隋大業初年（605年）兩個縣名又掉返過來。
1949年8月15號從贛縣分置出贛州市（縣級市）。
1999年6月15號贛州市升級爲地級市，原先嘅贛州縣級市嘅市區改口爲章貢區。
「章」係指「章水」，「貢」係指「貢水」，章水同貢水喺呢處交匯，所以叫「章貢」，同時章貢二水交匯先至係贛江，贛縣個名亦就源於開始設縣時縣治（今日章貢區）喺贛江頭。
章貢區「南撫百越，北望中州」，係溝通贛、閩、粵、湘嘅重鎮，係個兵家必爭之地；同時城區四周環山、三面臨水，「山爲翠浪湧，水作玉虹流」，風光同地位令佢譽為「千里贛江第一城」。章貢區作為古城文物古蹟多，尤其係宋時古董，所以又叫「宋城」。歷史上文人亦多造訪，最有名嘅詩詞係辛棄疾嘅《菩薩蠻·書江西造口壁》，開頭句「鬱孤臺下清江水，中間多少行人淚。」令呢度嘅古蹟鬱孤臺出咗名。
章魚豆屬

章魚豆屬（粵拼：zoeng1 jyu4 dau2 suk6，學名：Bobgunnia ），係豆目豆科蝶形花亞科嘅其中一個屬。
童你一起長大了

《童你一起長大了》（英文：Grow Grow Grow With You）係香港無綫電視嘅清談節目，由譚玉瑛、黎芷珊、蓋世寶主持，用無綫經典細路節目做主題，請返舊時細路節目嘅主持同演出者做嘉賓。節目由2021年10月3號到11月7日號逢禮拜日20:30到21:30喺翡翠台播出。
節目製作緊嗰陣，網民一度以為無綫搵返舊時細路節目主持去拍全新嘅細路節目，諗咗一啲節目名去嘲諷，包括《至叻小人瑞》（惡搞《至NET小人類》）、《閃電平安鐘》（惡搞《閃電傳真機》）、《430呼吸機》（惡搞《430穿梭機》）、《放入ICU》（惡搞《放學ICU》）等等。

節目調動
2021年10月31號：由於播《嘩鬼輪住搶著數》，所以暫停播映。